
Indokolás 

Martfű Város Önkormányzata Képviselő-testületének
a „Szép környezet …. év” cím alapításáról szóló 11/2012.(IV.02.) önkormányzati rendelete hatályon kívül helyezéséről szóló

../2017.(…….) önkormányzati rendeletéhez

Martfű Város Önkormányzatának Képviselő-testülete a 11/2012.(IV.02.) önkormányzati rendeletében rendelkezik a „Szép környezet …. év” cím alapításáról és a cím odaítélésének feltételeiről. 
A rendelet megalkotása óta 2017-ben első alkalommal határozott úgy a Képviselő-testület, hogy a cím odaítélésére nem ír ki pályázatot, egyúttal feladatként határozta meg a 22/2017.(II.23.) határozatában, hogy a rendelet felülvizsgálatát 2017. december 31-ig el kell végezni.
A felülvizsgálatot elsősorban az indokolta, hogy a rendelet hatályba lépése óta a pályázatot benyújtók szinte minden évben ugyanazok voltak, így a rendelet nem tölti be azt a szerepet, melyet a Képviselő-testület célként megalkotásakor meghatározott. 

A Bizottság feladata az volt, hogy minden körülményt figyelembe véve javaslatot tegyen a Képviselő-testületnek a rendelet módosítására, esetlegesen hatályon kívül helyezésére.

A Bizottság az alábbi lehetőségeket vizsgálta meg:
1) A rendelet módosításával a pályázati rendszer változatlan formában történő megtartásával, a cím adományozásához pénzdíjat is rendelne a Képviselő-testület. Ezzel a pályázók köre vélhetően szélesebb körű lenne. 
Ez esetben a pénzdíj költségvetési vonzatát is meg kell vizsgálni, a Bizottságnak pedig konkrét összeggel kell erre javaslatot tennie.
2) A rendelet módosításával a pályázati rendszert hatályon kívül helyezné a Képviselő-testület, és az erre kijelölt bizottság tenne javaslatot – helyszíni bejárás alapján- a díjazottakra. 
Ez a megoldás a javaslatot tevő bizottságra róna adminisztrációs terhet, a helyszíni bejárás pedig időigényes, körülményes feladat.
3) Az 1) és 2)-es pont ötvözete.
4) A rendelet hatályon kívül helyezésével a Képviselő-testület a cím adományozását megszünteti.
5) A rendelet hatályon kívül helyezése, és a „Fogadj örökbe egy közterületet” akció felélesztése, esetlegesen a kiemelkedő munkát végzők díjazása.
Ezzel a közterületek szebbé, hangulatosabbá tételét érhető el, nevelve a lakosságot, a gyermekeket a környezetünk iránti igényességre.



A Bizottság a lehetséges megoldások alapján azt a döntést hozta, hogy a rendelet hatályon kívül helyezésére tesz javaslatot azzal, hogy 2018. január 31. napjáig megvizsgálja annak lehetőségét, hogy hogyan lehetne más módon ösztönözni a lakosságot környezetünk szépítésében.




Előzetes hatásvizsgálat

Martfű Város Önkormányzata Képviselő-testületének
a „Szép környezet …. év” cím alapításáról szóló 11/2012.(IV.02.) önkormányzati rendelete hatályon kívül helyezéséről szóló

../2017.(…….) önkormányzati rendeletéhez

A rendelet-tervezet címe: Martfű Város Önkormányzata Képviselőtestületének a „Szép környezet …. év” cím alapításáról szóló 11/2012.(IV.02.) önkormányzati rendelete hatályon kívül helyezéséről 

1.) Társadalmi-gazdasági hatása:
A jogalkotásról szóló 2010. évi CXXX. törvény rendelkezései szerint az elavult, kiüresedett jogszabályokat hatályon kívül kell helyezni.

2.) Költségvetési hatása: 
Minimális költségvetési hatás jelentkezik azzal, hogy a díj adományozásával járó fatáblát nem kell elkészíttetni.

3.) Környezeti, egészségi következményei: 
A rendelet hatályon kívül helyezésével egyidejűleg a Pénzügyi, Ügyrendi és Városfejlesztési Bizottság megvizsgálja annak lehetőségét, hogy a közterületek szebbé, hangulatosabbá tételét milyen módon érhetjük el a lakosság körében, hogyan tudjuk ösztönözni a lakosságot, a gyermekeket a környezetünk iránti igényességre.
Így a rendelet hatályon kívül helyezésével negatív környezeti következményekkel nem kell számolnunk.

4.) Adminisztratív terheket befolyásoló hatása: 
Az adminisztratív terhek minimális csökkenése várható.

5.) A rendelet megalkotásának szükségessége: 
A rendelet nem töltötte be azt a célt, melyet a Képviselő-testület megalkotásakor elhatározott.

6.) A rendelet megalkotásának elmaradása esetén várható következmények: 
A rendelet hatályban tartásával egy nagyon szűk, és évről évre ugyanazt a kört ismerné el a Képviselő-testület, akik feltehetően díjazás nélkül is nagy gondot fordítanak a környezetükre.
A lakosság szélesebb körét motiváló megoldással az eredeti jogalkotói szándék jobb eredménnyel lesz megvalósítható.

7.) A rendelet alkalmazásához szükséges feltételek:
A rendelet alkalmazásához személyi, szervezeti, tárgyi, pénzügyi feltétel nem szükséges.

Martfű, 2017. november 15.
Dr Urbán-Szabó Béla
bizottsági elnök
Látta: Dr. Papp Antal
polgármester

Martfű Város Önkormányzatának Képviselő-testülete Magyarország Alaptörvénye 32. cikk. (1) bekezdésének a.) pontjában biztosított jogkörében eljárva, a jogalkotásról szóló 2010. évi CXXX. törvény 22. § (1) bekezdése alapján az alábbi rendeltet alkotja:


1. § Martfű Város Önkormányzata Képviselő-testületének a „Szép környezet …. év” cím alapításáról szóló 11/2012.(IV.02.) önkormányzati rendelete hatályát veszti.


Záró rendelkezések

2. § A rendelet kihirdetését követő napon lép hatályba, és hatályba lépését követő napon hatályát veszti.




Dr. Papp Antal					Szász Éva
polgármester 						jegyző

